Document ID: 32006D0687

ΑΠΌΦΑΣΗ ΤΗΣ ΕΠΙΤΡΟΠΉΣ
της 12ης Οκτωβρίου 2006
για προγράμματα που μπορούν να τύχουν χρηματοδοτικής συνδρομής από την Κοινότητα το 2007 για την εκρίζωση και την επιτήρηση ορισμένων ζωονόσων, την πρόληψη ζωονόσων, την επιτήρηση των ΜΣΕ καθώς και προγράμματα για την εκρίζωση της ΣΕΒ και της τρομώδους νόσου των προβάτων
[κοινοποιηθείσα υπό τον αριθμό Ε(2006) 4784]
(2006/687/ΕΚ)
ΤΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 24 παράγραφος 5 και το άρθρο 32,
Εκτιμώντας τα ακόλουθα:
(1)
Ορισμένα κράτη μέλη έχουν υποβάλει προγράμματα στην Επιτροπή για τα οποία επιθυμούν να λάβουν χρηματοδοτική συνδρομή από την Κοινότητα. Τα προγράμματα αυτά αφορούν την εκρίζωση και την καταπολέμηση ορισμένων ζωονόσων, προγράμματα ελέγχων που στοχεύουν στην πρόληψη ζωονόσων, προγράμματα για την καταπολέμηση ορισμένων μεταδοτικών σπογγωδών εγκεφαλοπαθειών (ΜΣΕ) καθώς και προγράμματα για την εκρίζωση της σπογγώδους εγκεφαλοπάθειας των βοοειδών (ΣΕΒ) και της τρομώδους νόσου των προβάτων (σκράπι).
(2)
Δυνάμει του άρθρου 3 παράγραφος 2 στοιχείο α) του κανονισμού (ΕΚ) αριθ. 1290/2005 του Συμβουλίου, της 21ης Ιουνίου 2005, περί χρηματοδοτήσεως της κοινής γεωργικής πολιτικής (2), τα προγράμματα για την εκρίζωση και την καταπολέμηση ζωονόσων (κτηνιατρικά μέτρα) χρηματοδοτούνται από το τμήμα Εγγυήσεων του Ευρωπαϊκού Γεωργικού Ταμείου Προσανατολισμού και Εγγυήσεων. Για τους σκοπούς του δημοσιονομικού ελέγχου, πρέπει να εφαρμοστούν τα άρθρα 9, 36 και 37 του εν λόγω κανονισμού.
(3)
Ο κανονισμός (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (3), θεσπίζει τους κανόνες για την παρακολούθηση των ΜΣΕ στα βοοειδή και στα αιγοπρόβατα.
(4)
Κατά την κατάρτιση των καταλόγων των προγραμμάτων εκρίζωσης και παρακολούθησης των ζωονόσων, πρέπει να λαμβάνονται υπόψη ο κατάλογος των προγραμμάτων ελέγχων που στοχεύουν στην πρόληψη των ζωονόσων, ο κατάλογος των προγραμμάτων για την εκρίζωση και την παρακολούθηση ορισμένων μεταδοτικών σπογγωδών εγκεφαλοπαθειών (ΜΣΕ) που μπορούν να τύχουν χρηματοδοτικής συνδρομής από την Κοινότητα για το 2007, το προτεινόμενο ποσοστό και το ανώτατο ποσό της συνδρομής για κάθε πρόγραμμα, το ενδιαφέρον κάθε προγράμματος για την Κοινότητα, η συμμόρφωσή του με τις τεχνικές διατάξεις της σχετικής κοινοτικής κτηνιατρικής νομοθεσίας καθώς και το ύψος των διαθέσιμων πιστώσεων.
(5)
Τα κράτη μέλη έχουν υποβάλει στην Επιτροπή στοιχεία που της δίνουν τη δυνατότητα να αξιολογήσει το ενδιαφέρον που παρουσιάζει για την Κοινότητα η παροχή χρηματοδοτικής συνδρομής στα προγράμματα για το 2007.
(6)
Η Επιτροπή εξέτασε καθένα από τα προγράμματα που υποβλήθηκαν τόσο από κτηνιατρική όσο και από οικονομική άποψη και κατέληξε στο συμπέρασμα ότι τα εν λόγω προγράμματα πρέπει να συμπεριληφθούν στους καταλόγους προγραμμάτων που μπορούν να τύχουν χρηματοδοτικής συνδρομής από την Κοινότητα κατά το έτος 2007.
(7)
Με βάση τη σημασία αυτών των προγραμμάτων για την προστασία της δημόσιας υγείας και της υγείας των ζώων καθώς και την υποχρεωτική εφαρμογή σε όλα τα κράτη μέλη στην περίπτωση των προγραμμάτων ΜΣΕ, πρέπει να εξασφαλιστεί το πιο ενδεδειγμένο επίπεδο χρηματοδοτικής συνδρομής από την Κοινότητα.
(8)
Συνεπώς κρίνεται σκόπιμο να εγκριθεί ο κατάλογος των προγραμμάτων που μπορούν να τύχουν χρηματοδοτικής συνδρομής από την Κοινότητα το 2007 και να καθοριστεί το προτεινόμενο ποσοστό και το ανώτατο ποσό των συνδρομών αυτών.
(9)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Τα προγράμματα εκρίζωσης και επιτήρησης των ζωονόσων που παρατίθενται στο παράρτημα Ι πληρούν τα κριτήρια για να τύχουν χρηματοδοτικής συνδρομής από την Κοινότητα κατά το έτος 2007.
2. Για κάθε πρόγραμμα της παραγράφου 1, το προτεινόμενο ποσοστό και το ανώτατο ποσό της χρηματοδοτικής συνδρομής από την Κοινότητα είναι εκείνο που καθορίζεται στο παράρτημα Ι.
Άρθρο 2
1. Τα προγράμματα ελέγχων με στόχο την πρόληψη ζωονόσων που παρατίθενται στο παράρτημα ΙΙ πληρούν τα κριτήρια για να τύχουν χρηματοδοτικής συνδρομής από την Κοινότητα κατά το έτος 2007.
2. Για κάθε πρόγραμμα της παραγράφου 1, το προτεινόμενο ποσοστό και το ανώτατο ποσό της χρηματοδοτικής συνδρομής από την Κοινότητα είναι εκείνο που καθορίζεται στο παράρτημα ΙΙ.
Άρθρο 3
1. Τα προγράμματα επιτήρησης των ΜΣΕ (ΣΕΒ και τρομώδης νόσος) που παρατίθενται στο παράρτημα ΙΙΙ πληρούν τα κριτήρια για να τύχουν χρηματοδοτικής συνδρομής από την Κοινότητα κατά το 2007.
2. Για κάθε πρόγραμμα της παραγράφου 1, το προτεινόμενο ποσοστό και το ανώτατο ποσό της χρηματοδοτικής συνδρομής από την Κοινότητα είναι εκείνο που καθορίζεται στο παράρτημα ΙΙΙ.
Άρθρο 4
1. Τα προγράμματα εκρίζωσης της ΣΕΒ που παρατίθενται στο παράρτημα IV πληρούν τα κριτήρια για να τύχουν χρηματοδοτικής συνδρομής από την Κοινότητα κατά το έτος 2007.
2. Για κάθε πρόγραμμα της παραγράφου 1, το προτεινόμενο ποσοστό και το ανώτατο ποσό της χρηματοδοτικής συνδρομής από την Κοινότητα είναι εκείνο που καθορίζεται στο παράρτημα IV.
Άρθρο 5
1. Τα προγράμματα εκρίζωσης της τρομώδους νόσου που παρατίθενται στο παράρτημα V πληρούν τα κριτήρια για να τύχουν χρηματοδοτικής συνδρομής από την Κοινότητα κατά το έτος 2007.
2. Για κάθε πρόγραμμα της παραγράφου 1, το προτεινόμενο ποσοστό και το ανώτατο ποσό της χρηματοδοτικής συνδρομής από την Κοινότητα είναι εκείνο που καθορίζεται στο παράρτημα V.
Άρθρο 6
Η παρούσα απόφαση απευθύνεται στα κράτη μέλη.
Βρυξέλλες, 12 Οκτωβρίου 2006.

Labels: 0
4
15
6